google/wiki40b huggingface dataset:
कोपनहेगन

इतिहास

कोपनहेगन की स्थापना १००० ईस्वी में स्वेन फोर्कबीयर्ड प्रथम (Svend Tveskæg) द्वारा की गई थी। १२वीं सदी के मध्य तक यह एक मत्स्योत्पादक ग्राम था जिसे "ह्वान" कहा जाता था। लेकिन, ११६७ में यह अब्सालोन नामक बिशप के अधिकार में आया और इसे अधिक महत्व प्राप्त हुआ। उत्कृष्ट बंदरगाह नगर की वृद्धि प्रबलित करने लगा और यह नगर वाणिज्य का एक महत्वपूर्ण केंद्र बन गया। इस प्रकार इसका नाम "कोपनहेगन" पड़ा जिसका डैनिश भाषा में अर्थ है "बन्दरगाह के व्यापारी"।
इसने १२५४ ई. में नगर का रूप धारण किया। जब राजा क्रिस्टोफर तृतीय ने इसे अपनी राजधानीं बनाया तब से इसकी वास्तविक उन्नति हुई। १७०० ई. में डच, स्वीडन तथा अँग्रेजों की बमवर्षा से, १७२८ एवं १७९५ में अग्नि से तथा १८०७ में अंग्रेजों की पुन: बमवर्षा से यह नगर अत्यंत क्षतिग्रस्त हो गया था। इसकी व्यापारिक उन्नति ने, जो १९ वीं शताब्दी के मध्य में मंद पड़ गई थी, १८९४ ई. में करमुक्त बंदरगाह के निर्माण से पुनर्जीवन प्राप्त किया। यहाँ एक प्राकृतिक पत्तन तथा बंदरगाह है। मुख्य निर्यात मांस, दुग्धपदार्थ, चीनी मिट्टी, मिट्टी के समान, घड़ियाँ, मशीनें, वस्त्र रासायनिक पदार्थ, चीनी मद्य, डिजेल इंजन, जलपोत, काष्ठपदार्थ, कागज तथा चाकलेट इत्यादि हैं।

भूगोल

कोपनहेगन जीलैण्ड द्वीप के पूर्वी तट की समतल भूमि पर स्थित है।नामक द्वीप के पूर्वी किनारे, अमागर द्वीप पर थोड़ा सा भाग और बहुत से छोटे-छोटे प्राकृतिक और कृत्रिम द्वीपों पर बसा हुआ है। कोपनहेगन के पूरब की ओर ओरेसण्ड नामक एक जलराशि है जो डेनमार्क और स्वीडन को पृथक करती है और जो उत्तरी सागर और बाल्टिक सागर को जोड़ती है।
उपग्रह दूरभाष

उपग्रह दूरभाष (अंग्रेज़ी:सैटेलाइट फोन, या सैटफोन) एक प्रकार का मोबाइल फोन होता है, जिसके द्वारा संपर्क स्थलीय सैल टावरों के स्थान पर परिक्रमा करते उपग्रहों के द्वारा किया जाता है।
१५७९ ईसा पूर्व

१५७९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५७९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हास्य

हास्य 9 रसों में से एक रस है जिसका अर्थ सुखांतक अथवा कामदी होता है। रस का अर्थ एक भाव/आस्वाद से होता है और रस-सिद्धान्त में प्राचीन भारतीय कला जिसमें रंगमंच, संगीत, नृत्य, काव्य और शिल्पकला भी शामिल है।
हास्य रस का उदाहरण ---
बन्दर ने कहा बंदरिया से चलो नहाने चले गंगा।
बच्चो को छोड़ेंगे घर पे वही करेंगे हुडदंगा॥
तावाबाका बोशा

तावाबाका बोशा (१८९७-१९४१) जापान के प्रख्यात हाइकुकार एवं चित्रकार थे। उनका जन्म जापान के टोक्यो में १७ अगस्त १८९६ में हुआ। उनके दादा और माँ एक अस्पताल में काम करते थे। इसलिए बचपन में डॉक्टर बनना उनका सपना था। वे ताकाहामा कियोशी के प्रिय शिष्य थे। १६ जुलाई १९४१ को तावाबाका बोशा का कम उम्र में ही निधन हो गया।
डॉ॰ अंजली देवधर द्वारा हिन्दी में अनुवादित तावाबाका बोशा का एक हाइकु-
ओस की बूंद
बैठी एक पत्थर पर
एक हीरे के समान
संकटमोचन महाबली हनुमान

कहानी

भगवान हनुमान के जीवन, बाधाओं के विनाशकारी का अनुसरण करता है, और अपने बचपन से जब तक कि भगवान राम से मुलाकात की और अपने धर्माभिमानी शिष्य बनने की यात्रा का पता लगाया।
वू चीनी भाषाएँ

वू चीनी (चीनी: 吴语, अंग्रेज़ी: Wu Chinese) चीन के झेजिआंग प्रान्त, दक्षिणी जिआंगसु प्रान्त और शन्घाई शहर में बोलीं जाने वाली चीनी भाषा की उपभाषाओं का एक गुट है। इन भाषाओँ में प्राचीन चीनी भाषा की कुछ ऐसी चीज़ें अभी भी प्रयोग की जाती हैं जो आधुनिक चीनी की अन्य भाषाओँ में लुप्त हो चुकी हैं। अन्य चीनी भाषाएँ बोलने वालों को वू भाषा मुलायम और बहती हुई प्रतीत होती है। चीनी में एक 'वूनोंगरुआनयु' (吴侬软语, wúnóngruǎnyǔ) शब्द इस्तेमाल किया जाता है, जिसका मतलब है 'वू की नाज़ुक बोली'। चीन में लगभग ८ करोड़ लोग वू भाषाएँ बोलते हैं।
सनातन सिख

सनातन सिख वे हैं जो सिख धर्म को हिन्दू धर्म का अंग मानते हैं। उन्होने 'तत खालसा' का विरोध किया था, विशेषतः सिंह सभा आन्दोलन के समय। १८७३ में सनातन सिखों ने खेम सिंह बेदी के नेतृत्व में सिख सभा की स्थापना की। खेम सिंह बेदी, गुरु नानक के वंशज थे।
मूल अधिकार

वे अधिकार जो लोगों के जीवन के लिये अति-आवश्यक या मौलिक समझे जाते हैं उन्हें मूल अधिकार (fundamental rights) कहा जाता है। प्रत्येक देश के लिखित अथवा अलिखित संविधान में नागरिक के मूल अधिकार को मान्यता दी गई है। ये मूल अधिकार नागरिक को निश्चात्मक (positive) रूप में प्राप्त हैं तथा राज्य की सार्वभौम सत्ता पर अंकुश लगाने के कारण नागरिक की दृष्टि से ऐसे अधिकार विषर्ययात्मक (negative) कहे जाते हैं। मूल अधिकार का एक दृष्टांत है "राज्य नागरिकों के बीच परस्पर विभेद नहीं करेगा"। प्रत्येक देश के संविधान में इसकी मान्यता है।
मूल अधिकारों क सर्वप्रथम विकास ब्रिटेन में हुआ जब १२१५ नें सम्राट जॉन को ब्रिटिश जनता ने प्राचीन स्वतंत्रताओं को मान्यता 
प्रदान करेने हेतु "मैग्ना कार्टा" पर हस्ताक्षर करने को बाध्य कर दिया था।
इसे भारत के संविधान का मैग्नार्टा भी कहते हैं। भारत के मूल अधिकार अमेरिका से लिए गए है।
एक सड़क सत्तावन गलियाँ

एक सड़क सत्तावन गलियाँ कमलेश्वर का एक उपन्यास है।
अमर दीप (1979 फ़िल्म)

संक्षेप

एक डॉन (अशोक कुमार) राजा (राजेश खन्ना) को बचपन में अपनाता है। उसके मरने के बाद सारी सम्पत्ति राजा को जाती है और वह जुर्म से दूर रहता है। इसके कारण उसे घमंड आता है। अपने नौकर रामू काका (ए के हंगल) की बेटी राधा (शबाना आज़मी) को चाहता है। रामू काका से उससे विवाह के विषय में पूछने पर वे मानते हैं पर राधा, किशन (विनोद मेहरा) से प्रेम करने के कारण, इंकार करती है। राजा के रामू काका से इस बारे में बताने पर वे राधा को किशन से मिलने से रोकते हैं। रजा किशन के बारे में पता किए, उसे काम पर रखे, राधा से उसकी शादी करवाता है। राजा किशन को कई महत्त्वपूर्ण ज़िम्मेदारियां सौंपता है, जिसमे किशन को काफी समय तक यात्रा करना पड़ता है। कुछ दिन बाद किशन को राजा की उदारता का वास्तविक कारण पता चलता है जिसे आगे की कथा में दर्शाया गया है।
अंतर्नियमावली

किसी कंपनी या संस्था की अंतर्नियमावली या संगम अनुच्छेद (articles of association या articles of incorporation, of an American or Canadian Company) वह नियमावली है जो भारत, यूके, एवं अन्य अनेक देशों के नियमानुसार कम्पनी की स्थापना के लिये आवश्यक हैं।
वीडियोकोन डी2एच

वीडियोकोन डी2एच  भारत का डीटीएच सेवा प्रदाता है। यह ST 2 सेटेलाइट द्वारा एमपीईजी-४ टैकनौेलौजी का उपयोग करके लगभग ३९५ चैनल्स और ५ रेडियो चैनल्स का संचारण करता है।
प्रभाचन्द्र

जीवनी

प्रभाचन्द्र के अनुसार, अजमेर-विजय के पश्चात कुमारपाल ने जैन धर्म स्वीकार कर लिया और अजितनाथ का अराधक बन गया।
पिटारा कार्यक्रम

जयमाला और हवामहल विविध भारती के शुरूआती कार्यक्रम रहे हैं। ये कार्यक्रम आज पचास सालों बाद भी उतनी ही लोकप्रियता के साथ चल रहे हैं।
गोट्टालायब डायलमर स्टेडियम

यह एक प्रमुख खेल का मैदान हैं।
नाकाबन्दी

नाकाबन्दी का अर्थ है किसी भूभाग से आपूर्ति, युद्ध सामग्री या संचार व्यवस्था को काट देने का प्रयास। यह कार्य पूर्णतः बल द्वारा या अंशतः बल द्वारा किया जाता किया जाता है। ध्यान रहे कि नाकाबन्दी तथा इम्बार्गो (सैंक्शन) में बहुत अन्तर है क्योंकि ये व्यापार में रुकावट डालते हैम किन्तु कानूनी तरीके से, बल द्वारा नहीं। नाकाबन्दी, घेराबंदी (siege) से भी अलग है क्योंकि घेराबन्दी में घेरा गया क्षेत्र बहुत छोटा होता है (जैसे एक दुर्ग)। ऐतिहासिक रूप से अधिकांश नाकेबन्दियाँ समुद्र में हुईं किन्तु थल पर भी नाकेबन्दी की जाती है।
सरदार अजीत सिंह

सरदार अजीत सिंह (1881–1947) भारत के सुप्रसिद्ध राष्ट्रभक्त एवं क्रांतिकारी थे। वे भगत सिंह के चाचा थे। उन्होने भारत में ब्रितानी शासन को चुनौती दी तथा भारत के औपनिवेशिक शासन की आलोचना की और खुलकर विरोध भी किया। उन्हें राजनीतिक 'विद्रोही' घोषित कर दिया गया था। उनका अधिकांश जीवन जेल में बीता। १९०६ ई. में लाला लाजपत राय जी के साथ ही साथ उन्हें भी देश निकाले का दण्ड दिया गया था।
इनके बारे में कभी श्री बाल गंगाधर तिलक ने कहा था ये स्वतंत्र भारत के प्रथम राष्ट्रपति बनने योग्य हैं । जब तिलक ने ये कहा था तब सरदार अजीत सिंह की उम्र केवल २५ साल थी। १९०९ में सरदार अपना घर बार छोड़ कर देश सेवा के लिए विदेश यात्रा पर निकल चुके थे, उस समय उनकी उम्र २८ वर्ष की थी। इरान के रास्ते तुर्की, जर्मनी, ब्राजील, स्विट्जरलैंड, इटली, जापान आदि देशों में रहकर उन्होंने क्रांति का बीज बोया और आजाद हिन्द फौज की स्थापना की।
नेताजी को हिटलर और मुसोलिनी से मिलाया। मुसोलिनी तो उनके व्यक्तित्व के मुरीद थे। इन दिनों में उन्होंने ४० भाषाओं पर अधिकार प्राप्त कर ली थी। रोम रेडियो को तो उन्होंने नया नाम दे दिया था, 'आजाद हिन्द रेडियो' तथा इसके मध्यम से क्रांति का प्रचार प्रसार किया। मार्च १९४७ में वे भारत वापस लौटे। भारत लौटने पर पत्नी ने पहचान के लिए कई सवाल पूछे, जिनका सही जवाब मिलने के बाद भी उनकी पत्नी को विश्वास नही। इतनी भाषाओं के ज्ञानी हो चुके थे सरदार, कि पहचानना बहुत ही मुश्किल था। ४० साल तक एकाकी और तपस्वी जीवन बिताने वाली श्रीमती हरनाम कौर भी वैसे ही जीवत व्यक्तित्व वाली महिला थीं।
भारत के विभाजन से वे इतने व्यथित थे कि १५ अगस्त १९४७ के सुबह ४ बजे उन्होंने उसके पूरे परिवार को जगाया, ओर जय हिन्द कह कर दुनिया से विदा ले ली।
भारतीय लेखा परीक्षा और लेखा सेवा

आईएण्डएएस या भारतीय लेखा परीक्षा और लेखा सेवा एक भारतीय केन्द्रीय सरकारी सेवा है जो भारत के महालेखापरीक्षक और लेखानियंता के अधीन है और किसी भी कार्यकारी अधिकारी के नियंत्रण से मुक्त है। भारतीय लेखा परीक्षा एवं लेखा विभाग के अधिकारी एक लेखा परीक्षण प्रबंधक की हैसियत से कार्य करते हैं। आईएण्डएएस पर केन्द्र और राज्य सरकारों और सार्वजनिक क्षेत्र के संगठनों के खातों के लेखापरीक्षण और राज्य सरकारों के खातों के रखरखाव की जिम्मेदारी होती है। आईएएण्डएएस सरकार का वित्तीय प्रहरी है और सरकार से संबंधित जांच-पड़ताल में यह एक महत्वपूर्ण भूमिका निभाता है। इसकी भूमिका कुछ हद तक अमेरिकी जीएओ और राष्ट्रीय लेखापरीक्षण कार्यालय (यूनाइटेड किंगडम) के समान है।
इस सेवा के लिए भारत के प्रत्येक राज्य के लिए प्रधान महालेखाकार और महालेखाकारों की व्यवस्था है। आम तौर पर प्रत्येक राज्य में लेखापरीक्षण कार्यों के लिए एक प्रधान महालेखाकार प्रभारी होता है। प्रधान महालेखाकार के अलावा प्रत्येक राज्य में लेखांकन और हकदारी संबंधी कार्यों (वेतन, भविष्य निधि, पेंशन इत्यादि) के लिए महालेखाकार प्रभारी भी होता है। बड़े राज्यों में प्रधान महालेखाकार के अलावा एक महालेखाकार (लेखापरीक्षण) भी हो सकता है।

भर्ती और प्रशिक्षण

आईएएण्डएएस (IA&AS) की भर्ती भारतीय विदेश सेवा, भारतीय प्रशासनिक सेवा और भारतीय राजस्व सेवा (आईआरएस (IRS)) के साथ-साथ संयुक्त प्रतिस्पर्धी परीक्षा (लोक सेवा परीक्षा) के माध्यम से की जाती है।
आईएएण्डएएस में भर्ती होने के बाद अधिकारियों को भारत के हिमाचल प्रदेश राज्य के शिमला के नैशनल एकेडमी ऑफ ऑडिट एण्ड अकाउंट्स में प्रशिक्षित किया जाता है।
60,000 से अधिक कर्मचारियों वाले भारतीय लेखापरीक्षण एवं लेखांकन विभाग के कर्मचारियों को प्रबंधित करने के लिए आईएएण्डएएस के अधिकारियों को एक लेखाकार एवं लेखापरीक्षक का पेशेवर कौशल ही नहीं बल्कि प्रशासनिक क्षमता भी हासिल करनी पड़ती है। उन्हें जटिल ठेकों की जांच करने, कर एवं राजस्व कानूनों को समझने, वाणिज्यिक संस्थानों की वित्तीय स्थिति का आकलन करने जैसे कार्य करने पड़ते हैं। तेल की खोज की जटिलताओं या किसी परमाणु ऊर्जा संयंत्र की कार्यप्रणाली को समझने और ग्रामीण विकास, स्वास्थ्य सेवा, शिक्षा इत्यादि के लिए देशव्यापी योजनाओं के कार्यान्वयन की प्रभावकारिता की व्यापक समीक्षा करने के लिए उद्योग संबंधी ज्ञान की भी जरूरत पड़ सकती है।

अनुमोदित कर्मचारी संख्या

आईएएण्डएएस संवर्ग की अनुमोदित शक्ति (01.08.2009 के अनुसार) उपलेखानियंता एवं महालेखापरीक्षक: 5 अतिरिक्त उपलेखानियंता एवं महालेखापरीक्षक: 5 प्रधान महालेखाकार: 26 वरिष्ठ प्रशासनिक ग्रेड: 107 कनिष्ठ प्रशासनिक ग्रेड: 161 (चयन ग्रेड 80 और साधारण ग्रेड 81) वरिष्ठ टाइम स्केल: 256 कनिष्ठ टाइम स्केल: 136

आईएएण्डएएस विदेशगमन

आईएएण्डएएस अधिकारी मुख्य रूप से राजदूतावास लेखापरीक्षण अर्थात् दुनिया भर में स्थित भारत के राजदूतावासों और उच्चायोगों का लेखापरीक्षण करने के लिए विदेश जाते हैं। हालांकि विशेषज्ञों के रूप में लेखापरीक्षण विभागों में काम करने के लिए आईएएण्डएएस अधिकारियों को मध्य पूर्व (ओमान, यूएई) और अफ़्रीकी देशों (बोत्सवाना) में भेजा जाता है। कई अधिकारी कुछ समय के लिए संयुक्त राष्ट्र संघ और अन्य संबद्ध एजेंसियों में भी शामिल होते हैं।
कास्तिलो दे स्कोबितास

कास्तिलो दे स्कोबितास (Castillo de las Escobetas) जिसका अर्थ स्पेनी भाषा में नज़ारथ का महल है, कंताल स्थल के उत्तर में स्थित है।  यह गर्रूचा नगर और अल्मेरिया प्रान्त का भाग है। मह्ल को 1769 में पूरा किया गया था। 1963 में उसे बिएन दे इंतेरेस कल्चरल की सूची में शामिल किया गया था।
सीटस तारामंडल

सीटस (अंग्रेज़ी: Cetus) एक तारामंडल है। सीटस का अर्थ व्हेल मछली होता है।
पर्यावास

पर्यावास या प्राकृतिक वास किसी प्रजाति विशेष के पौधों या जीवों या अन्य जीवधारियों के रहने का एक पारिस्थितिक या पर्यावरणीय क्षेत्र है। यह वो प्राकृतिक वातावरण है जिसमे कोई जीवधारी रहता है, या यह वो भौतिक वातावरण है जिस में चारों ओर किसी जीव प्रजाति की आबादी उपस्थित रहती है और इस वातावरण को ना सिर्फ अपनी उपस्थिति से प्रभावित करती है अपितु अपने जीवन के उद्देश्यों की पूर्ति हेतु इसके संसाधनों का उपयोग भी करती है।

परिभाषा

"आबादी" शब्द का प्रयोग किसी "जीव" के लिए किया जाता है, उदाहरण के लिए हालाँकि किसी एक काले भालू के पर्यावास का वर्णन करना संभव तो है, पर हमें वो विशेष या अकेला भालू तो मिलता नहीं बल्कि, हम अक्सर भालुओं के उस समूह से दो चार होते हैं जो किसी जैवभौगोलिक क्षेत्र में उस विशेष भालू प्रजाति की आबादी का गठन करता हो। इसके अलावा हो सकता है कि इस समूह का पर्यावास किसी और जगह रहने वाले काले भालू के पर्यावास से पूरी तरह से भिन्न हो। इसलिए पर्यावास शब्द का प्रयोग आमतौर पर किसी प्रजाति या किसी अकेले जीव के लिए नहीं किया जाता।
(हिन्दी में जनसंख्या शब्द सिर्फ मानवों की संख्या निर्धारण के लिए प्रयुक्त होता है शेष जीवों के लिए सिर्फ संख्या या आबादी शब्द का प्रयोग होता है, आबादी शब्द का प्रयोग जनसंख्या के पर्यायवाची के तौर पर किया जा सकता है पर जनसंख्या हमेशा आबादी का पर्यायवाची नहीं होता)

सूक्ष्मपर्यावास

सूक्ष्मपर्यावास शब्द का प्रयोग अक्सर, किसी खास जीव या आबादी की छोटे पैमाने की भौतिक आवश्यकताओं या वर्णन करने के लिए किया जाता है। एक सूक्ष्मपर्यावास अक्सर किसी बड़े पर्यावास के भीतर एक छोटा पर्यावास होता है। उदाहरण के लिए, जंगल के भीतर गिरा एक पेड़ का तना उन कीड़ों को सूक्ष्मपर्यावास प्रदान कर सकता है जो जंगल के विशाल पर्यावास में अन्यत्र नहीं पाये जाते। सूक्ष्मपर्यावरण किसी विशेष जीव या पौधे के पर्यावास मे उसके सन्निकट परिवेश और अन्य भौतिक कारकों को कहते है।
तारिक महमूद बजवा

तारिक महमूद बजवा एक राजनीतिज्ञ है पाकिस्तान के राष्ट्रीय विधानसभा में | वह NA-75 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
डूरण्ड रेखा

अफगानिस्तान और भारत के बीच २४३० किमी॰ लम्बी अन्तराष्ट्रीय सीमा का नाम डूरण्ड रेखा (Durand Line ; पश्तो : د ډیورنډ کرښه‎) है। यह 'रेखा' १८९६ में एक समझौते के द्वारा स्वीकार की गयी थी। यह रेखा पश्तून जनजातीय क्षेत्र से होकर दक्षिण में बलोचिस्तान से बीच से होकर गुजरती है। इस प्रकार यह रेखा पश्तूनों और बलूचों को दो देशों में बाँटते हुए निकलती है। भूराजनैतिक तथा भूरणनीति की दृष्टि से डूरण्ड रेखा को विश्व की सबसे खतरनाक सीमा माना जाता है। अफगानिस्तन इस सीमा को अस्वीकार करता रहा है।
अफ़्गानिस्तान चारों ओर से जमीन से घिरा हुआ है और इसकी सबसे बड़ी सीमा पूर्व की ओर भारत से लगी है, इसे डूरण्ड रेखा कहते हैं। यह 1893 में हिंदुकुश में स्थापित सीमा है, जो अफगानिस्तान और ब्रिटिश भारत के जनजातीय क्षेत्रों से उनके प्रभाव वाले क्षेत्रों को रेखांकित करती हुयी गुजरती है। आधुनिक काल में यह अफगानिस्तान और भारत के बीच की सीमा रेखा है।

नामकरण

इस रेखा का नाम सर मार्टिमेर डूरण्ड के नाम पर रखा गया है जिन्होने अफगानिस्तान के अमीर अब्दुर रहमान खाँ को इसे सीमा रेखा मानने पर राजी किया था।

इतिहास

1849 में पंजाब पर कब्जा कर लेने के बाद ब्रिटिश सेना ने बेतरतीबी से निर्धारित सिक्ख सीमा को सिंधु नदी के पश्चिम की तरफ खिसका दिया, जिससे उनके और अफगानों के बीच एक ऐसे क्षेत्र की पट्टी रह गयी, जिसमें बिभिन्न पश्तो (पख्तून) कबीले रहते थे। प्रशासन और रक्षा के सवाल पर यह क्षेत्र हमेशा एक समस्या बना रहा। कुछ ब्रिटिश, जो टिककर रहने में यकीन रखते थे, सिंधु घाटी में बस जाना चाहते थे, कुछ आधुनिक विचारों वाले लोग काबूल से गजनी के रास्ते कंधार चले जाना चाहते थे। दूसरे भारत-अफगान युद्ध (1878-80) से आधुनिक सोच वालों का पलड़ा हल्का हो गया और जनजातीय क्षेत्र में विभिन्न वर्गों का प्रभाव लगभग बराबर सा हो गया। ब्रिटेन ने अनेक जनजातीय युद्ध झेलकर डूरण्ड रेखा तक अप्रत्यक्ष साशन द्वारा अपना अधिकार फैला लिया। अफगानों ने अपनी तरफ के क्षेत्रों में कोई बदलाव नहीं किया। 20 वीं शताब्दी के मध्य में रेखा के दोनों ओर के इलाकों में पख्तूनों का स्वाधीनता आंदोलन छिड़ गया और स्वतंत्र पख्तूनिस्तान की स्थापना हो गयी। 1980 में डूरण्ड रेखा के आसपास के इलाकों में लगभग 75 लाख पख्तून रह रहे थे।

भौगोलिक स्थिति

केन्द्रीय तथा उत्तरपूर्व की दिशा में पर्वतमालाएँ हैं जो उत्तरपूर्व में ताजिकिस्ताऩ स्थित हिन्दूकुश पर्वतों का विस्तार हैं। अक्सर तापमान का दैनिक अन्तरण अधिक होता है।
देवनागरी अंक

देवनागरी लिपि में गिनती के लिए दस अंकों वाली दशमलव आधारित गणना पद्धति का प्रयोग किया जाता है। ये दस अंक भारतीय अंकों के अंतर्राष्ट्रीय रूप के समानांतर प्रचलित हैं। देवनागरी लिपि का प्रयोग करने वाली विभिन्न भाषाओं में ये अंक आम तौर पर प्रयुक्त होते हैं। प्राचीन काल से ही प्रयुक्त इन अंकों को 19वीं सदी के उत्तरार्ध में आधिकारीक दर्जा दिलाने की कोशिश शुरु हुई। भारतीय संविधान ने अनुच्छेद 351 में देवनागरी लिपि में लिखी हिन्दी को तो संघ की राजभाषा घोषित कर दिया किंतु अंक अंतर्राष्ट्रीय ही रखा। 1954 में तत्कालीन राष्ट्रपति राजेंद्र प्रसाद ने अपने संविधान प्रदत्त अधिकार का प्रयोग करते हुए देवनागरी अंक के प्रयोग का अध्यादेश जारी किया। तब से देवनागरी लिपि अंतर्राष्ट्रीय एवं देवनागरी अंकों के साथ भी लिखी जाने लगी।
प्रीति सागर

करियर

उन्होंने बॉलीवुड फिल्म जूली में अपने अंग्रेजी गीत, "माय हार्ट इस बीटिंग" के साथ तुरंत प्रसिद्धि प्राप्त की। उन्होंने वर्ष 1975 में उसी के लिए एक फिल्मफेयर पुरस्कार में नामांकन पाया। उन्होंने 1978 में बॉलीवुड फिल्म मंथन के गीत "मेरो गाम कथा पारे" के लिए सर्वश्रेष्ठ पार्श्व गायिका का फिल्मफेयर पुरस्कार जीता। उन्होंने कई गाने गाए हैं, बॉलीवुड फिल्मों में, भारतीय टीवी के लिए और निजी कैसेट्स के लिए। उनका एक पॉप एल्बम, "विद लव", जिसमें 10 गाने थे, को एक साथ 8 भारतीय भाषाओं में रिलीज़ किया गया था। 
उन्होंने पॉप गाने, भारतीय शास्त्रीय गीत, भक्ति भजन, लोक गीत, ग़ज़ल आदि गाए हैं। उन्होंने प्रसिद्ध बॉलीवुड फ़िल्म निर्देशकों और संगीत निर्देशकों जैसे राजेश रोशन, श्याम बेनेगल, शशि कपूर, वनीता भाटिया, रवि, बप्पी लहरी, शंकर जयकिशन, जयदेव, अनु मलिक, ताहिर हुसैन, शक्ति सामंत, साई परांजपे, केतन देसाई आदि के लिए काम किया है। वह बेहद लोकप्रिय भारतीय टीवी धारावाहिकों जैसे फूल खिले हैं गुलशन गुलशन, पॉप टाइम्स, फुलवारी बच्चों की, आरोही आदि में दिखाई दी। वह बच्चों के मनोरंजन और शिक्षा उद्योग में उनके योगदान के लिए भी जानी जाती हैं। उन्होंने "सा रे गा मा" (जिसे पहले एचएमवी के रूप में जाना जाता था) के साथ हिन्दी और अंग्रेजी में कई बच्चों की नर्सरी कविता संग्रह के ऑडियो और वीडियो संस्करण बनाने के लिए काम किया था।

निजी जीवन

मुंबई में जन्मी और पली-बढ़ी प्रीति ने क्वीन्स मैरी स्कूल से अपनी स्कूली शिक्षा पूरी की। इसके अलावा, उन्होंने मुंबई के सेंट जेवियर्स कॉलेज से कला में स्नातक की डिग्री हासिल की। 1977 में उन्होंने सोमी सरन से शादी की। वह अपने पति के साथ मुंबई में रहती हैं। उनकी दो बेटियां हैं, अनीशा और आकांक्षा।
दो बदन

संक्षेप

विकास (मनोज कुमार) गरीब परिवार से आता है और कॉलेज जाता है ताकि वह अपनी पढ़ाई पूरी कर सके। फिर उसे नौकरी मिले और वह आर्थिक रूप से अपनी और अपने पिता की देखभाल कर सके। वह इस कॉलेज में धनी आशा (आशा पारेख) से मिलता है और कुछ गलतफहमियों के बाद दोनों में प्यार हो जाता है। विकास के पिता उसकी परीक्षा के दौरान गुजर जाते हैं और विकास अंतिम संस्कार में भाग लेने के लिए जाता है। वह अपनी पढ़ाई पूरी करने में असमर्थ होता है। आशा उसके लिए खेद महसूस करती है और उसे अपने पिता के साथ काम पर लगाने की व्यवस्था करती है। 
वह नौकरी ले लेता है, यह न जानते हुए कि उसके नियोक्ता आशा के पिता हैं। आशा के पिता चाहते हैं कि उसकी शादी अश्विनी (प्राण) से हो और वह जल्द ही उनकी सगाई की घोषणा करते हैं। अश्विनी को पता चलता है कि आशा विकास से प्यार करती है और वह विकास के लिए एक दुर्घटना की योजना बनाता है। विकास दुर्घटना से बच जाता है, लेकिन अपनी आंखों की रोशनी खो देता है। इस घटना के बाद, विकास आशा पर खुद को बोझ नहीं बनाना चाहता है और डॉ. अंजलि (सिमी गरेवाल) के साथ एक नई दोस्ती बनाता है। इस बीच, अश्विनी आशा को सूचित करता है कि विकास की दुर्घटना में मृत्यु हो गई है। आशा अनिच्छा से अश्विनी से शादी करती है। सवाल यह है कि क्या विकास और आशा अपने जीवनकाल में दोबारा मिल पाएंगे?
सन्यासी (फ़िल्म)

संक्षेप

रेणुका देवी (सुलोचना लाटकर) विधवा हैं और राम (मनोज कुमार) नाम के एक बेटे की माँ हैं। उसके पति सभी गलत कार्यों में लिप्त रहे और मर गए। उसके ससुर नहीं चाहते कि राम अपने पिता की गलतियों को दोहराएं और उसे हिंदू धर्म के सभी सकारात्मक मूल्यों को सिखाते हैं। विशेष रूप से भगवद गीता की सामग्री। नतीजतन, राम सभी गलत कार्यों से परहेज करता है, ब्रह्मचर्य का जीवन जीने का फैसला करता है और किसी से भी शादी करने से इनकार करता है। जब उसके दादा की मृत्यु हो जाती है, तो रेणुका, राम से अपने दादा की अंतिम इच्छाओं को पूरा करने के लिए कहती है। जिनमें से एक है कि उसकी शादी हो जाये। वह उसका परिचय एक आकर्षक युवती आरती से भी कराती हैं। 
लेकिन राम को यकीन है कि शादी उसके लिए नहीं बनी है। रेणुका तब बहुत खुश हो जाती हैं जब उसका भाई गोपीनाथ और उसका बेटा राकेश विदेश से लौट आते हैं। उनकी मदद से वह आरती (हेमामालिनी) के साथ राम का विवाह करने की उम्मीद करती है। तब मामला जटिल हो जाता है जब राकेश को आरती से प्यार हो जाता है। राम किसी काम से शहर छोड़ देता है। हालात रेणुका को राकेश को अपनी पूरी संपत्ति देने के लिए प्रेरित करते हैं और ईश्वर बाबा नाम के एक प्रसिद्ध संत के आशीर्वाद के साथ, राकेश अपना नाम भरत में बदल लेता है। इस समारोह के बाद, रेणुका के आस-पास के लोग अपना असली रंग दिखाना शुरू कर देते हैं। आरती से एक थप्पड़ के बाद, रेणुका को पता चलता है कि इस घर में उसकी जगह अब एक नीच नौकर से भी बदतर है।
डॉकी

भूगोल

यह 25°11′0″N 92°1′0″E, पर भारत और बांग्लादेश के बीच सीमा पर स्थित है।

डॉकी सीमा

डॉकी एकीकृत चेक पोस्ट या डॉकी सीमा  भारत-बांग्लादेश सीमा पार करने हेतु कुछ सड़क मार्गों में से एक है। यहां डॉकी-तमाबील सीमा है जिसकी बांग्लादेश पोस्ट तमाबील है। यह मेघालय के पश्चिम जयन्तिया हिल्स जिले के दक्षिणी भाग में स्थित है। यहां डॉकी आईसीपी आधारशिला (स्टोन) भी स्थित है जिसे जनवरी २०१७ में स्थापित किया गया था और यह फ़रवरी २०१८ से प्रचालन में है। इसका प्रयोग मुख्यतः बांग्लादेश को कोयला निर्यात करने हेतु किया जाता है। पीक सीजन में कुछ ५०० ट्रक यहां से प्रतिदिन सीमा पार करते हैं। 
शिलांग के बड़ा बाजार से प्रतिदिन प्रातः बसें चलती हैं जो लगभग 70 किलोमीटर (230,000 फीट)  यात्रा कर सीमा तक पहुंचती हैं। सीमा के दूसरी ओर बांग्लादेश का तमाबील बस स्टेशन यहां से 1.5 किलोमीटर (4,921 फीट 3 इंच) दूर है जहां से नियमित रूप से सिल्हट 55 किलोमीटर (180,000 फीट) दूर के लिये बस सेवा चलती है ।

पर्यटन

डॉकी मं उम्न्गोट नदी पर एक कर्षण सेतु बना है। इसका निर्माण १९३२ में अंग्रेजों द्वारा किया गया था। यह पश्चिम में खासी पर्वत को पूर्व में जयन्तिया पर्वत की ओर जोड़ता है।
थेनुम्‍गल पॉलूस जैकब

थेनुम्‍गल पॉलूस जैकब को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे तमि‍लनाडु राज्य से हैं।
निकारागुआ नहर

निकारागुआ नहर या महान निकारागुआ नहर एक प्रस्तावित जहाज़ी नहर है जो निकारागुआ में बनाई जानी है और यह प्रशांत महासागर और (कैरेबियन सागर होकर) अटलांटिक महासागर को जोड़ने के लिये बनाई जानी है। इसके बनाने में चीन की कंपनी की सहायता ली जानी है।
हालाँकि इसके बनाये जाने से होने वाले पर्यावरणीय नुकसान और इसकी आर्थिक लागत को लेकर इसकी उपादेयता पर कई प्रश्नचिह्न भी खड़े किये गये हैं।
भजन

भारतीय संगीत के मुख्य रूप से तीन भेद किये जाते हैं। शास्त्रीय संगीत, सुगम संगीत और लोक संगीत। भजन सुगम संगीत की एक शैली है। इसका आधार शास्त्रीय संगीत या लोक संगीत हो सकता है। इसको मंच पर भी प्रस्तुत किया जा सकता है लेकिन मूल रूप से यह किसी देवी या देवता की प्रशंसा में गाया जाने वाला गीत है। सामान्य रूप से उपासना की सभी भारतीय पद्धतियों में इसका प्रयोग किया जाता है। भजन मंदिरों में भी गाए जाते हैं। हिंदी भजन, जो आम तौर पर हिन्दू अपने सर्वशक्तिमान को याद करते हैं या गाते हैं| 
कुछ विख्यात भजन रचनाकारों की नामावली - मीराबाई, सूरदास, तुलसीदास, रसखान।
सावन वर्मा

सावन वर्मा ​हिन्दी फिल्म निर्देशक हैं। इन्होंने हिन्दी के अलावा पंजाबी, भोजपुरी एवं राजस्थानी फिल्मों का भी निर्देशन किया है।
प्रशान्तक

प्रशान्तक वह नारकोटिक औषधि है जो केन्द्रीय तंत्रिका तंत्र पर अवसादक प्रभाव उत्पन्न करते हैं। यह नारकोटिक दवाई अगर कम मात्रा में ली जाती है तो यह मांसपेशियों को विश्राम और चिंता मुक्त करती है। किन्तु अगर यह औषधि ज्यादा मात्रा में ली गई तो यह ब्रह्म उत्पन्न करती है, गहरी नींद जैसे लक्षण उत्पन्न करती है। इन प्रशान्तक का उपयोग बेहोशी के लिए किया जाता है और लूटपाट के लिए भी इनका उपयोग किया जाता है। प्रशान्तक के उदाहरन है: बैनजोडाईजापीन, डायजेपैम, नाइटरोंजेपाम, क्लोरोप्रोमेजीन, मिथाक्वालिन, मेनड्रेक्स आदि।